b'\n_START_ARTICLE_\nHair (elokuva)\n_START_SECTION_\nJuoni\n_START_PARAGRAPH_\nMaalaispoika Claude tulee New Yorkiin muutamaksi p\xc3\xa4iv\xc3\xa4ksi ennen l\xc3\xa4ht\xc3\xb6\xc3\xa4\xc3\xa4n koulutusleirille ja sielt\xc3\xa4 Vietnamin sotaan. H\xc3\xa4n tutustuu hippijoukkoon, joka esittelee h\xc3\xa4nelle el\xc3\xa4m\xc3\xa4\xc3\xa4, huumeita ja maailmankatsomustaan. Joukkoon liittyy my\xc3\xb6s varakkaan perheen Sheila-tyt\xc3\xa4r. Vaiheikkaiden p\xc3\xa4ivien j\xc3\xa4lkeen Claude l\xc3\xa4htee joukon vastusteluista huolimatta sotilasleirille. Hipit l\xc3\xa4htev\xc3\xa4t h\xc3\xa4nt\xc3\xa4 tapaamaan, Berger ja Claude vaihtavat paikkoja, jotta Claude voisi viel\xc3\xa4 kerran tavata Sheilan. N\xc3\xa4iden tapaillessa tulee l\xc3\xa4ht\xc3\xb6k\xc3\xa4sky, Berger joutuu Vietnamiin ja saa surmansa.\n_START_SECTION_\nMy\xc3\xb6hempi arvostus\n_START_PARAGRAPH_\nThe New York Timesin kriitikot valitsivat Hairin vuonna 2004 yhdeksi kaikkien aikojen tuhannesta parhaasta elokuvasta maailmassa.'